
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea participării Consiliului Local al Municipiului Focşani
 în calitate de coorganizator la desfăşurarea Concursului de matematică „EUCLID” , ediţia a VIII-a, ce va avea loc în data de 09 iunie 2012
              Consiliul Local al Municipiului Focşani, judeţul Vrancea, întrunit în şedinţă ordinară,

· Analizând proiectul de hotărâre iniţiat de Primarul Municipiului Focşani, prin care se propune aprobarea participării Consiliului Local al Municipiului Focşani în calitate de coorganizator la desfăşurarea Concursului de matematică „ EUCLID ” , ediţia a VIII-a, ce va avea loc în data de 09 iunie 2012 şi  raportul comun întocmit de Direcţia economică şi Direcţia resurse umane şi coordonare unităţi subordonate înregistrat la nr. 23002/09.05.2012;

· Văzând avizul favorabil al Comisiei pentru buget, finanţe, investiţii, liberă iniţiativă, economic şi servicii publice şi al Comisiei pentru cultură, sănătate, învăţământ, sport şi tineret;

· Având în vedere adresa nr.1169/04.05.2012 transmisă  de  Şcoala cu clasele I-VIII „Duiliu Zamfirescu” Focşani şi înregistrată la nr.22855/08.05.2012;

· În baza art. 36 alin (1), alin. (2),  lit.“b” si “d”, alin (4) lit. “a”, alin (6) lit “a’,  pct.5, precum şi în temeiul art. 45 alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:

                Art. 1  Se aprobă participarea Consiliului Local al Municipiului Focşani în calitate de coorganizator la desfăşurarea Concursului de matematică „EUCLID”, ediţia a VIII-a, ce va avea loc în data de 09 iunie 2012.
                Art. 2 Se aprobă alocarea sumei de 8,00 mii lei din bugetul propriu al Şcolii cu clasele I-VIII „Duiliu Zamfirescu” Focşani pentru organizarea Concursului de matematică „EUCLID”, ediţia a VIII-a, de la capitolul bugetar „Învăţământ” (65.02), subcapitolul bugetar „Învăţământ primar” ( 65.02.03.02), titlu „Bunuri şi servicii” (20), articolul bugetar „Alte cheltuieli cu bunuri şi servicii” (20.30.30)  şi va fi utilizată astfel: 4,29 mii lei pentru materiale consumabile şi promoţionale, 0,41 mii lei pentru deplasări şi 3,30 mii lei pentru premii ( 0,60 mii lei pentru 200 diplome şi 2,70 mii lei premii din care: 1,20 mii lei pentru 6 premii I, 0,90 mii lei pentru 6 premii II şi 0,60 mii lei pentru 6 premii III. 

               Art. 3 Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Serviciul buget - contabilitate, Serviciul comunicare, protecţie civilă, Direcţia de resurse umane şi coordonare unităţi subordonate şi Şcoala cu clasele I-VIII „Duiliu Zamfirescu” Focşani.

     PREŞEDINTE DE ŞEDINŢĂ,

             Oloeriu Ioan Liviu
                                                                                                        CONTRASEMNEAZĂ,

                                                                                              SECRETARUL MUNICIPIULUI 

                                                                                                                 FOCŞANI
                                                                                                      Eduard Marian Corhană
Municipiul Focşani, 29 mai 2012

